smcproject/ml-wiki-sentences huggingface dataset:
1971-ൽ നടത്തിയ ചൈനീസ്, ഉത്തര കൊറിയൻ സന്ദർശനങ്ങളിലൂടെയാണ് ചൗഷസ്ക്യുവിൻ്റെ തകർച്ച തുടങ്ങുന്നത്.
കമ്മ്യൂണിസം പിന്തുടർന്ന് പോന്ന ആ രാജ്യങ്ങളിലുള്ള ഏകാധിപത്യ, ഫാസിസ്റ്റ്-അടിച്ചമർത്തൽ രീതിയിൽ ഉള്ള ഭരണവും ഭരണാധികാരികൾക്കുള്ള വീരപരിവേഷവും ചൗഷസ്ക്യുവിനെ അതിലേക്ക് അടുപ്പിച്ചു.
അതിനെ തുടർന്ന് ജൂലൈ തീസിസ് എന്ന പേരിൽ മുന്നോട്ട് വച്ച ആശയങ്ങൾ രാജ്യത്തെ മനുഷ്യവകാശങ്ങളുടെ ഉന്മൂലനത്തിന് തുടക്കം കുറിച്ചു.
അയൽ രാജ്യങ്ങളെക്കാൾ തന്നെ തൻ്റെ രാജ്യത്തെ ജനങ്ങളെ ഭയന്നിരുന്ന ചെഷസ്ക്യൂ എതിർ ശബ്ദങ്ങൾ ഉയരുന്നത് കണ്ടെത്താനും തടയാനുമായി സെക്യൂരിറ്റേറ്റ് എന്ന പേരിൽ വിപുലമായ ഒരു ചാരസംഘടനയെ ഉപയോഗിച്ചു.
സംശയം തോന്നുന്നവരെ ക്രൂരമായി ചോദ്യം ചെയ്യുകയും ഒരു ദാക്ഷിണ്യവും ഇല്ലാതെ പീഡിപ്പിക്കുകയും ചെയ്തു.
രാജ്യ-വ്യാപകമായി ജനങ്ങളെ അടിച്ചമർത്തി അവരുടെ വാ മൂടിക്കെട്ടി കൊണ്ടുള്ള ഒരു ഭരണത്തിനാണ് 1971 മുതൽ 1989 വരെ റൊമാനിയ സാക്ഷ്യം വഹിച്ചത്.
1974-ൽ തൻ്റെ അധികാരങ്ങൾ വിപുലമാക്കി കൊണ്ട് രാജ്യകാര്യങ്ങളിൽ പ്ലീനറി സമ്മേളനങ്ങൾ കൂടാതെ സ്വയം തീരുമാനങ്ങൾ എടുക്കാൻ ഉള്ള അവകാശം ചൗഷസ്ക്യു ഉണ്ടാക്കിയെടുത്തതോടെ തികഞ്ഞ ഏകാധിപതി എന്ന പേര് നേടി.
തൻ്റെയും ഭാര്യയുടേയും ജന്മദിനങ്ങൾ രാജ്യത്തെ ഏറ്റവും വലിയ ആഘോഷങ്ങളാക്കി മാറ്റി.
മാധ്യമ സ്വാതന്ത്ര്യം വെട്ടിക്കുറച്ച് തന്നെക്കുറിച്ചും തൻ്റെ ഭരണത്തെക്കുറിച്ചും വാഴ്ത്തിപ്പാടാൻ ഉള്ള ഉപകരണങ്ങളാക്കി മാധ്യമങ്ങളെ മാറ്റി.
വിദ്യാലയങ്ങളിൽ രാഷ്ട്രീയ പഠനം(ചൗഷസ്കിയുടെ കമ്മ്യൂണിസം) നിർബന്ധമാക്കി.
തൻ്റെയും ഭാര്യയുടേയും ചിത്രങ്ങൾ നാടുനീളെ വരച്ച് വപ്പിക്കുകയും കലാപരിപാടികൾ തന്നെ സ്തുതിക്കാൻ ഉള്ള മാർഗമായി മാറ്റിയെടുക്കുകയും ചെയ്തു.
റൊമാനിയ എന്ന പേരിനെക്കാൾ ചൗഷസ്കി എന്ന പേരാണ് പിന്നീടുള്ള വർഷങ്ങളിൽ ജനങ്ങൾ കേട്ടത്.
അറബ് യുദ്ധത്തെ തുടർന്ന് 
1970-കളിൽ ഉണ്ടായ ക്രൂഡ് ഓയിൽ ലഭ്യതക്കുറവും വിലക്കയറ്റവും എണ്ണ ഉത്പാദകർ കൂടെയായ റൊമാനിയയെ റിഫൈനറികളിലേക്ക് കൂടുതൽ നിക്ഷേപം നടത്താൻ പ്രേരിപ്പിച്ചു.
അറേബ്യൻ രാജ്യങ്ങളിൽ നിന്ന് ക്രൂഡ് ഓയിൽ വാങ്ങി റിഫൈനറികൾ വഴി ശുദ്ധീകരിച്ച് യൂറോപ്യൻ രാജ്യങ്ങൾക്കും അമേരിക്കയ്ക്കും കയറ്റുമതി ചെയ്യുന്നതിലൂടെ വൻ സാമ്പത്തിക ലാഭം സ്വപ്നം കണ്ട ചൗഷസ്ക്യു മറ്റ് രാജ്യങ്ങളിൽ നിന്ന് വൻതോതിൽ കടം വാങ്ങി റിഫൈനറികൾ നിർമ്മിച്ച് തുടങ്ങി.
എന്നാൽ പണികൾക്ക് കാലതാമസം നേരിടുകയും എണ്ണവില ഇതിനകം കുറയുകയും ചെയ്തതോടെ 
1980-കളുടെ തുടക്കത്തിൽ റൊമാനിയ വൻ സാമ്പത്തിക ബാധ്യതയിലേക്ക് കൂപ്പുകുത്തി.
ഈ കട ബാധ്യത തീർക്കാൻ ചൗഷസ്ക്യു കണ്ടെത്തിയ മാർഗം ജനങ്ങളെ പട്ടിണിക്കിട്ട് കാർഷിക ഉത്പന്നങ്ങൾ കൂടുതലായി കയറ്റുമതി ചെയ്യുക എന്നതായിരുന്നു.
ജനങ്ങളുടെ ഭക്ഷണം, വൈദ്യുതി, വെള്ളം എല്ലാം റേഷൻ വഴി വെട്ടിക്കുറച്ച് വിഭവങ്ങൾ പരിമിതപ്പെടുത്തി.
ഭരണത്തിൽ അസംതൃപ്തരാണെങ്കിലും സെക്യുറിറ്റേറ്റിനെ ഭയന്ന് ജനങ്ങൾ പ്രതികരിക്കാൻ ഉള്ള ധൈര്യം കാണിച്ചില്ല.
സാമ്പത്തിക അടിത്തറ നഷ്ടപ്പെട്ട ഈ സമയത്തും ചൗഷസ്കിക്കു വേണ്ടി ലോകത്തിൻ്റെ ഏറ്റവും വലിയ കൊട്ടാരത്തിൻ്റെ പണികൾ നടക്കുകയായിരുന്നു എന്നതായിരുന്നു ഏറ്റവും വലിയ വിരോധാഭാസം.
1989 ആകുമ്പോഴേക്കും രാജ്യത്തിൻ്റെ കടബാധ്യതകൾ ഒരു പരിധി വരെ തീർക്കാൻ കഴിഞ്ഞെങ്കിലും ഭരണം അട്ടിമറിക്കപ്പെടുന്നത് വരെ ജനങ്ങളെ നിരന്തരം ചൂഷണം ചെയ്ത് കൊണ്ടുള്ള അമിതമായ കയറ്റുമതി തുടർന്നു.
1989 നവംബർ മാസം ചൗഷസ്ക്യു വീണ്ടും അഞ്ച് വർഷത്തേക്ക് കൂടി തിരഞ്ഞെടുക്കപ്പെട്ടു.
1989 ഡിസംബർ പതിനേഴിന് ടിമബോറയിലെ വിദ്യാർത്ഥികൾ തുടങ്ങി വച്ച പ്രക്ഷോഭങ്ങൾക്ക് നേരെ ഉണ്ടായ പട്ടാള വെടിവപ്പിൽ നിരവധി പേർ കൊല്ലപ്പെട്ടു.
ഡിസംബർ പതിനെട്ടിന് ഭരണം ഭാര്യയെ ഏൽപ്പിച്ച് വിദേശ പര്യടനത്തിന് പോയ ചൗഷസ്ക്യു തിരിച്ചെത്തിയപ്പോഴേക്കും കാര്യങ്ങൾ കൈവിട്ട് തുടങ്ങിയിരുന്നു.
ഡിസംബർ 21-ആം തീയതി സാധാരണ ജനങ്ങളോട് സംവദിക്കാറുള്ളത് പോലെ കമ്മ്യൂണിസ്റ്റ് പാർട്ടി സെൻട്രൽ കമ്മിറ്റി ഓഫിസിൻ്റെ മട്ടുപ്പാവിൽ നിന്ന് പ്രസംഗിക്കാൻ തുടങ്ങിയ ചൗഷസ്കിയെ ജനങ്ങൾ കൂക്കി വിളിച്ചു മുദ്രാവാക്യങ്ങൾ ആക്രോശിച്ചു.
അന്നത്തെ ചൗഷസ്ക്യുവിൻ്റെ മുഖഭാവങ്ങൾ വിദേശ മാധ്യമങ്ങളിൽ ചൂടുള്ള വാർത്തകൾ സമ്മാനിച്ചു കൊണ്ട് പ്രക്ഷേപണം നടത്തി.
ഡിസംബർ 22-ആം തീയതി കമ്മ്യൂണിസ്റ്റ് പാർട്ടി പ്രവർത്തകരെ സംഘടിപ്പിച്ച് അവസാന ശ്രമം നടത്തിയ ചൗഷസ്കിയെ സ്വന്തം പാർട്ടി പ്രവർത്തകർ കല്ലെറിയാൻ തുടങ്ങി.
ഇതറിഞ്ഞ് ജനങ്ങൾ കൂട്ടത്തോടെ പ്രക്ഷോഭത്തിന് ഇറങ്ങി നഗരം വളഞ്ഞു.
ശമ്പളം കൂട്ടിത്തരാം, ഭക്ഷണം കൂട്ടിത്തരാം എന്നൊക്കെ ഉള്ള പ്രലോഭനങ്ങൾ തുടരെ മൈക്കിലൂടെ നടത്തിയെങ്കിലും ജനങ്ങൾ അതൊന്നും ചെവിക്കൊണ്ടില്ല.
സെൻട്രൽ കമ്മിറ്റി ഓഫീസിനകത്തേക്ക് ജനം ഇടിച്ചുകയറാൻ തുടങ്ങിയതോടെ ചെഷസ്ക്യൂവും ഭാര്യയും ഹെലിക്കോപ്റ്ററിൽ കയറി രക്ഷപ്പെട്ടു.
എന്നാൽ ഇതിനകം ജനപക്ഷത്തേക്ക് കൂറുമാറിയ റൊമാനിയൻ പട്ടാളം എയർ ട്രാഫിക്കിന് വിവരം കൈമാറി ഹെലിക്കോപ്റ്റർ നിലത്തിറക്കിച്ചു.
ദമ്പതികളെ അറസ്റ്റ് ചെയ്ത് ഗാർഹിക തടങ്കലിൽ വച്ചു.
1989 ഡിസംബർ 25-ലെ ക്രിസ്മസ് ദിനത്തിൽ ചൗഷസ്കിയെയും ഭാര്യയെയും കുറ്റ വിചാരണ ചെയ്ത കോടതി അവരെ വധശിക്ഷക്ക് വിധിച്ച് അന്ന് തന്നെ നടപ്പിൽ വരുത്തി.
കൈ കൂട്ടിക്കെട്ടി ചുമരിനോട് ചേർത്ത് നിർത്തി രണ്ട് പേരെയും പട്ടാളത്തിൻ്റെ ഓപ്പൺ ഫയറിംഗിലൂടെ വെടിവച്ച് കൊല്ലുകയായിരുന്നു.
പെട്ടെന്നുണ്ടായ ഒരു പ്രക്ഷോഭത്തിന് പരിധി കടന്ന ഭരണകൂട അടിച്ചമർത്തലുകളും ചാര സംഘടനയുടെ പീഡനവും തന്നെയാണ് കാരണം.
വെറും 6 ദിവസത്തെ പ്രക്ഷോഭത്തിലൂടെ മാത്രം ഒരു ശക്തനായ ഭരണാധികാരിയുടെ വീഴ്ച അങ്ങനെ ചരിത്രത്തിൽ രേഖപ്പെടുത്തപ്പെട്ടു.
അവലംബം ↑ ↑ ↑ https://www.cato.org/commentary/rise-fall-nicolae-ceausescu-romanian-fuehrer ↑ https://m.imdb.com/name/nm0147476/bio/
നിക്കോളാസ് പൗസിൻ ഇംഗ്ലീഷ് വിലാസം https://ml.wikipedia.org/wiki/Nicolas_Poussin
നിക്കോളാസ് പൗസിൻ ( French: [nikɔlɑ pusɛ̃ ] ; June 1594 – 19 November 1665) ക്ലാസ്സിക്കൽ ഫ്രെഞ്ച് ബറോക്ക് രീതിയിൽ വരക്കുന്ന  ഒരു പ്രധാനപ്പെട്ട പെയിന്ററായിരുന്നു.
അദ്ദേഹം തന്റെ ജീവിതത്തിന്റെ കൂടുതൽ നാളുകളും റോമിലാണ് ചിലവഴിച്ചത്.
നിക്കാളാസ്സിന്റെ ചിത്രങ്ങൾ കൃത്യതയിലും, യുക്തിയിലും, നിരയിലും, മികവു പുലർത്തുന്നവയായും, നിറങ്ങളാലുള്ള വരകൾ എന്നും വിശേഷിപ്പിക്കാറുണ്ട്.
ജാക്ക്വെസ് ലൂയിസ് ഡേവിഡ്, ജീൻ അഗസ്റ്റെ ഡൊമനിക്ക്യു ഇൻഗ്രസ്സ്, പോൾ സെസ്സാൻ എന്നീ കലാകാരന്മാർക്ക് 20-ാം നൂറ്റാണ്ടുവരെ അദ്ദേഹം പ്രധാനപ്പെട്ട ഒരു പ്രചോദനമായിരുന്നു.
നിക്കോളാസ് മഡുറോ ഇംഗ്ലീഷ് വിലാസം https://ml.wikipedia.org/wiki/Nicol%C3%A1s_Maduro
വെനസ്വെലൻ പ്രസിഡന്റാണ് നിക്കൊളാസ് മദുറോ (ജനനം :23 നവംബർ 1962).
നേരത്തെ വൈസ്​പ്രസിഡന്റും ഹ്യൂഗോ ചാവേസിന്റെ മരണാനന്തരം ഇടക്കാല പ്രസിഡന്റുമായിരുന്നു.
ബസ്‌ഡ്രൈവറായിരുന്ന മദുറോ ട്രേഡ് യൂണിയൻ നേതാവെന്ന നിലയിലാണ്  പൊതുരംഗത്തെത്തിയത്.
1992-ൽ അട്ടിമറിശ്രമത്തിനിടെ ചാവേസ് അറസ്റ്റിലായപ്പോൾ അദ്ദേഹത്തിന്റെ മോചനം ആവശ്യപ്പെട്ട് നടന്ന പ്രക്ഷോഭത്തിന്റെ മുൻനിരയിൽ മഡുറോ ഉണ്ടായിരുന്നു.
അമേരിക്കൻ നയങ്ങളുടെ നിശിത വിമർശകനായ അദ്ദേഹം  ചാവേസ് വീണ്ടും അധികാരത്തിലെത്തിയപ്പോൾ ആറ് വർഷത്തോളം വിദേശകാര്യമന്ത്രിയായി.
2012 ഒക്ടോബറിൽ  മദുറോയെ വൈസ്​പ്രസിഡന്റായി ചാവേസ് നാമനിർദ്ദേശം ചെയ്തു.
ഡിസംബറിൽ ക്യൂബയിലേക്ക് നാലാമത്തെ ശസ്ത്രക്രിയയ്ക്ക് പോകും മുൻപ് തന്റെ പിൻഗാമിയായി മദുറോയെ ചാവേസ് പ്രഖ്യാപിച്ചിരുന്നു.
2013 ലെ തെരഞ്ഞെ‌ടുപ്പ്
ഹ്യൂഗോ ഷാവെസിന്റെ മരണാനന്തരം നടന്ന തെരഞ്ഞെടുപ്പിൽ സോഷ്യലിസ്റ്റ് പാർട്ടി സ്ഥാനാർഥിയായ നിക്കൊളാസ് 50.66 ശതമാനം വോട്ട് നേടി വിജയിച്ചിരുന്നു.
എതിർ സ്ഥാനാർത്ഥിയായ ഹെൻട്രിക് കാപ്രിലെസിന് 49.07 ശതമാനം വോട്ടാണ് ലഭിച്ചത്.
അവലംബം ↑ ↑ ↑ പുറം കണ്ണികൾ Ministerio del Poder Popular para Relaciones Exteriores (Venezuelan Foreign Ministry) Nicolás Maduro Moros, Ministro del Poder Popular para Relaciones Exteriores Archived 2009-03-16 at the Wayback Machine .
(government CV)
ദശപുഷ്‌പങ്ങൾ ഇംഗ്ലീഷ് വിലാസം https://ml.wikipedia.org/wiki/Dasapushpangal ദശപുഷ്പങ്ങൾ
ഔഷധമായി ഉപയോഗിക്കുന്ന പത്തു ‌കേരളീയ നാട്ടുചെടികളാണു ദശപുഷ്പങ്ങൾ എന്നറിയപ്പെടുന്നത്.
പൂക്കളെന്നാണു അറിയപ്പെടുന്നതെങ്കിലും ഇവയുടെ ഇലകൾക്കാണു പ്രാധാന്യം.
കേരളത്തിലെ തൊടികളിലെങ്ങും കാണുന്ന ഈ പത്തു‌ ചെടികൾക്കും നാട്ടുവൈദ്യത്തിലും , ആയുർവേദ ചികിത്സയിലും വളരെ പ്രാധാന്യമുണ്ടു്.
അതുപോലെ ഇവയെല്ലാം മംഗളകാരികളായ ചെടികളാണെന്നാണു‌ വിശ്വാസം.
ഹൈന്ദവ ദേവപൂജയ്ക്കും, സ്ത്രീകൾക്കു തലയിൽ ചൂടുവാനും ദശപുഷ്പങ്ങൾ ഉപയോഗിക്കുന്നു.
ദശ പുഷ്പങ്ങൾ തഴെപ്പറയുന്നവയാണ് ദശപുഷ്പങ്ങൾ - എറണാകുളം ചങ്ങമ്പുഴ പാർക്കിലെ ഒരു ബോർഡ് വിഷ്ണുക്രാന്തി (കൃഷ്ണക്രാന്തി), കറുക , മുയൽ ചെവിയൻ , (ഒരിചെവിയൻ), തിരുതാളി , ചെറുള , നിലപ്പന (നെൽപാത), കയ്യോന്നി (കൈതോന്നി, കയ്യുണ്ണി ), പൂവാംകുറുന്തൽ (പൂവാംകുറുന്നില), മുക്കുറ്റി , ഉഴിഞ്ഞ
ഇന്ദ്രവല്ലി ,കേശരാജ, ഭാർഗവി, ഹരികോന്തിജം, ഭദ്രാ, ജലപുഷ്പ, സംഭാരീ, സഹദേവി, ലക്ഷ്മണ, താലപത്രിക എന്നിങ്ങനെ സംസ്കൃതനാമങ്ങളുമുണ്ടു്.
ദശപുഷ്പങ്ങളുടെ പട്ടിക: ഇംഗ്ലീഷ് പേര് ശാസിത്രനാമം മലയാളം പേര് ചിത്രം Slender dwarf morning-glory Evolvulus alsinoides വിഷ്ണുക്രാന്തി ( Vishnukranthi ) Indian doab or Bahama grass Cynodon dactylon കറുക ( Karuka ) lilac tasselflower Emilia sonchifolia മുയൽ ചെവിയൻ ( Muyal cheviyan ) Morning glory Ipomoea sepiaria തിരുതാളി ( Thiruthaali ) Mountain knotgrass Aerva lanata ചെറുള ( cheroola ) Golden eye-grass Curculigo orchioides നിലപ്പന ( Nilappana ) False daisy Eclipta alba കയ്യോന്നി( Kayyonni ) Little ironweed Cyanthillium cinereum പൂവാംകുറുന്നില ( Poovaamkurunnila ) Biophytum sensitivum Biophytum sensitivum മുക്കുറ്റി ( Mukkutti ) Balloon plant Cardiospermum halicacabum ഉഴിഞ്ഞ ( Uzhinja ) പ്രാധാന്യം
കർക്കിടക മാസത്തിൽ ദശപുഷ്പം ചൂടുന്നതു രോഗശമനത്തിനും പാപപരിഹാരത്തിനും നല്ലതാണെന്നാണു ഹൈന്ദവർക്കിടയിലുള്ള‌ വിശ്വാസം.
കർക്കിടക കഞ്ഞിയിൽ ദശപുഷ്പങ്ങൾ ഒഴിച്ചുകൂടാനാവാത്ത ഘടകമാണു്‌.
കർക്കിടകത്തിൽ ശീവോതിക്ക്‌ -വെക്കുന്നതിലും ദശപുഷ്പങ്ങൾ പ്രധാന ഇനമാണു്‌.
ഹൈന്ദവ ഉത്സവദിനമായ ധനുമാസത്തിലെ തിരുവാതിരനാളിൽ സ്ത്രീകൾ ഉപവാസമനുഷ്ഠിച്ച ശേഷം പാതിരാവിൽ കുളിക്കുന്നതിനു മുൻപ്‌ ദശപുഷ്പം ചൂടുന്നു.
തിരുവാതിര ദിവസം സുമംഗലികൾ തലയിൽ ചൂടുന്നു.
തിരുവാതിരവ്രതകാലത്ത്‌ ഐശ്വര്യത്തിനും, ഭർത്താവിന്റെ ആയുരാരോഗ്യത്തിനും വേണ്ടിയാണു സ്ത്രീകൾ ദശപുഷ്പം ചൂടുന്നതു്.
കറുക, ചെറൂള എന്നിവ ഹൈന്ദവ ആചാരപ്രകാരം മരണാനന്തരക്രിയകളായ ബലിതർപ്പണ കർമ്മങ്ങൾക്കു്‌ ഉപയോഗിക്കുന്നു.
സുഖചികിത്സയുടെ കാലമായ കർക്കിടകമാസത്തിൽ ദശപുഷ്പങ്ങളാണു പ്രധാനമായും ചികിത്സയ്ക്കുപയോഗിക്കുന്നത്‌.
ദശപുഷ്പങ്ങളോരോന്നിന്റെയും ദേവത, ഫലപ്രാപ്തി, ഔഷധഗുണം, മറ്റു പേരുകൾ എന്നീ വിശദാംശങ്ങളാണ് താഴെ കൊടുത്തിരിക്കുന്നവ
ഗണപതിഹോമത്തിനും, മാലകെട്ടുന്നതിനും, ബലിയിടുന്നതിനും സാധാരണ ഉപയോഗിക്കുന്ന കറുക, നിലം പറ്റി വളരുന്ന പുൽച്ചെടിയാണ്‌.
( ചന്ദ്രൻ ആണ്‌ ദേവത എന്ന്‌ ചിലയിടങ്ങളിൽ കാണുന്നു.)
ജ്വര ചികിത്സയ്ക്ക്‌ ഈ സസ്യം ഉപയോഗിക്കുന്നു.
പനിയുള്ളപ്പോൾ ഇടിച്ചു പിഴിഞ്ഞ നീര്‌ രണ്ടോ,  ടീസ്പൂൺ കൊടുത്താൽ ആശ്വാസം കിട്ടും.
ബുദ്ധിമാന്ദ്യം, ഓർമ്മക്കുറവ്‌ എന്നിവയ്ക്ക്‌ സിദ്ധൌഷധം.
രക്തശുദ്ധിക്കും, തലമുടി വർദ്ധിപ്പിക്കുന്നതിനും പറ്റിയ ഔഷധമാണിത്‌.
നിലത്ത്‌ പടരുന്ന ഈ ചെടിയുടെ പൂക്കൾക്ക്‌ നീല നിറമാണ്‌ .
ബുദ്ധിശക്തി വർദ്ധിപ്പിക്കാനും തലമുടി തഴച്ചു വളരാനും ഈ സസ്യം വിശേഷപ്പെട്ടതാണ്‌ .
സംസ്കൃതത്തിൽ നീല പുഷ്‌പം , ഹരികോന്തിജ എന്നു പേര്‌.
കൃഷ്ണക്രാന്തി എന്നും പേരുണ്ട്‌ തിരുതാളി
വന്ധ്യത , പിത്ത രോഗങ്ങൾ എന്നിവയ്ക്ക്‌ തിരുതാളി മരുന്നാണ്‌.
ഇന്ത്യയിൽ മിക്ക സ്ഥലങ്ങളിലുംകാണപ്പെടുന്നു നിലപ്പന നിലപ്പന
ശാസ്‌ത്രീയ നാമം :കർക്കുലിഗൊ ഓർക്കിയോയിഡെസ്‌
ഭൂമിദേവി ദേവത - വിവേകം ഫലപ്രാപ്‌തി - ശ്രീദേവി ആണ്‌ ദേവത എന്ന്‌ ചിലയിടങ്ങളിൽ കാണുന്നു
ആയുർവേദം ഇത്‌ വാജീകരണത്തിന്‌ ഉപയോഗപ്പെടുത്തുന്നു.
മഞ്ഞപ്പിത്തത്തിന്‌ മരുന്നായും ഇത്‌ ഉപയോഗിക്കുന്നു.
ആർത്തവസംബന്ധമായ രോഗങ്ങൾക്കും, വേദന, അമിത രക്തസ്രാവം മുതലയാവയ്ക്കും അത്യുത്തമം.
യോനീരോഗങ്ങൾക്കും മൂത്രചുടിച്ചിലിനും നല്ല ഔഷധമാണ്‌.
താലമൂലി, താലപത്രിക വരാഗി എന്നീ പേരുകളിൽ സംസ്കൃതത്തിൽ അറിയപ്പെടുന്ന ഈ സസ്യത്തിന്‌ ഹിന്ദിയിൽ മുസ്‌ലി എന്ന്‌ പേർ.
നെൽപാത എന്നും പേരുണ്ട്‌ .
പൂവാംകുരുന്ന് പൂവാംകുരുന്നില
ശാസ്‌ത്രീയ നാമം: വെർണോനിയ സിനെറിയ
ബ്രഹ്മാവ്‌ ദേവത - ദാരിദ്ര്യനാശം ഫലപ്രാപ്‌തി സരസ്വതിആണ് ‌ ദേവത എന്ന്‌ ചിലയിടങ്ങളിൽ കാണുന്നു
ശരീരതാപം കുറയ്ക്കാനും, മൂത്രപ്രവാഹം സുഗമമാക്കുവാനും, വിഷം കളയുന്നതിന്നും രക്ത ശുദ്ധിയ്ക്കും നല്ലത്‌.
രക്തശുദ്ധീകരണം,പനി, തേൾ വിഷം എന്നിവയ്ക്ക്‌ ഔഷധമാണ്‌.
പൂവാംകുറുന്തൽ എന്നും പേരുണ്ട്‌ -സംസ്കൃതത്തിൽ സഹദേവീ 
ശാസ്‌ത്രീയ നാമം: വെർണോനിയ സിനെറിയ
സംസകൃതത്തിൽ  സഹദേവി എന്ന് പറയുന്നു ഉഴിഞ്ഞ ഉഴിഞ്ഞ
ശാസ്‌ത്ര നാമം:കാർഡിയോസ്‌ പെർമം ഹലികാകാബം'
യമൻ ദേവത - ഇഷ്ടസിദ്ധി ഫലപ്രാപ്‌തി വരുണൻ ആണ്‌ ദേവത എന്ന്‌ ചിലയിടങ്ങളിൽ കാണുന്നു
മുടി കൊഴിച്ചിൽ, നീര്‌, വാതം , പനി എന്നിവയ്ക്ക്‌ പ്രതിവിധിയാണ്‌.
സുഖപ്രസവത്തിന്‌ ഉത്തമം.
സംസ്കൃതത്തിൽ ഇന്ദ്ര വല്ലിയെന്ന്‌ പേര്‌.
മുക്കുറ്റി മുക്കുറ്റി
ശാസ്‌ത്രീയ നാമം: ബയോഫിറ്റം സെൻസിറ്റിവം.
ശ്രീപാർവതി ദേവത - ഭർതൃപുത്രസൗഖ്യം ഫലപ്രാപ്‌തി വിഷ്ണുആണ് ‌ ദേവത എന്ന്‌ ചിലയിടങ്ങളിൽ കാണുന്നു
ശരീരത്തിനകത്തെ രക്തസ്രാവം, അർശസ്‌ മതുലായവയ്ക്ക്‌ അത്യുത്തമം.
പ്രസവം കഴിഞ്ഞാൽ മുക്കുറ്റി ഇടിച്ചു പിഴിഞ്ഞ നീര്‌ കഴിക്കുന്നത്‌ നല്ലതാണ്‌.
മുറിവുകൾ ഉണങ്ങുന്നതിന്‌ പുറത്ത്‌ ലേപനമായി ഉപയോഗിക്കാം.
അകത്തു കഴിക്കുകയും ചെയ്യാം.
സമൂലം തേനിൽ ചേർത്തു കഴിച്ചാൽ ചുമ, കഫക്കെട്ട്‌ മുതലായവ ശമിക്കും.
വയറളിക്കം, വ്രണങ്ങൾ കരിയുന്നതിന്‌ എന്നിവയ്ക്ക്‌ ഉപയോഗിക്കുന്നു.
സംസ്കൃതത്തിൽ ജലപുഷ്‌പം .
കയ്യോന്നി കയ്യോന്നി
ശാസ്‌ത്രീയ നാമം:എക്ലിപ്റ്റ ആൽബ
ശിവൻ ദേവത - പഞ്ചപാതകനാശം ഫലപ്രാപ്‌തി ഇന്ദ്രൻ ആണ്‌ ദേവത എന്ന്‌ ചിലയിടങ്ങളിൽ കാണുന്നു
ഈർപ്പമുള്ള സ്ഥലങ്ങളിൽ തഴച്ചു വളരുന്ന ഈ സസ്യം കാഴ്ചശക്തി വർദ്ധിപ്പിക്കാനനും  ഉപകരിക്കും.
വാതസംബന്ധമായ സർവ്വരോഗങ്ങൾക്കും അത്യുത്തമം.
മുടി തഴച്ചുവളരാൻ എണ്ണ കാച്ചി ഉപയോഗിക്കാം.
കാഴ്ച വർദ്ധന, കഫരോഗ ശമനത്തിന് ഫലപ്രദം.
സംസ്കൃതത്തിൽ കേശ രാജ, കുന്തള വർദ്ധിനി എന്നീ പേരുകളിൽ അറിയപ്പെടുന്നു കൈതോന്നി)
ചെറൂള ചെറൂള
ശാസ്‌ത്രീയ നാമം: എർവ ലനേറ്റ
യമധർമ്മൻ ദേവത - ആയുസ്സ്‌ ഫലപ്രാപ്‌തി
ശരീരത്തിലെ വിഷാംശങ്ങളെ പുറത്തു കളയുന്നതിനനും, വൃക്കരോഗങ്ങൾ തടയുന്നതിനും ഫലപ്രദം.
സംസ്കൃതത്തിൽ ഭദ്ര , ഭദൃക മുയൽച്ചെവിയൻ മുയൽച്ചെവിയൻ
ശാസ്‌ത്രീയ നാമം: എമിലിയാ സോങ്കിഫോളിയാ
കാമൻ ദേവത - സൗന്ദര്യം ഫലപ്രാപ്‌തി
പരമശിവൻ ആണ്‌ ദേവത എന്ന്‌ ചിലയിടങ്ങളിൽ കാണുന്നു
മുയലിന്റെ ചെവിയോട്‌ സാദൃശ്യമുള്ള ഇലകളുള്ളതിനാലാണ്‌ ഈ പേര്‌ വീണത്‌.
നേത്രരോഗങ്ങൾ, ടോൺസിലൈറ്റിസ്‌, പനി തുടങ്ങിയ രോഗങ്ങൾക്ക്‌ ഔഷധമാണ്‌.
സംസ്കൃതത്തിൽചിത്രപചിത്ര, സംഭാരി എന്നാണ്‌ പേര്‌.
ദളിത് ക്രിസ്ത്യാനി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ക്രിസ്തുമതത്തിലേക്ക് പരിവർത്തനം ചെയ്ത പട്ടികജാതി - പട്ടികവർഗ്ഗ വിഭാഗത്തിൽപ്പെട്ട ഒരുവിഭാഗം ആളുകളെ വിശേഷിപ്പിക്കുന്ന പേരാണ് ദളിത് ക്രിസ്ത്യാനികൾ എന്നത്.
ഹിന്ദു മതത്തിന്റെ നിലനിന്നിരുന്ന അനാചാരങ്ങൾക്കും തീണ്ടലിനും തൊടിലിനും എതിരെ കലഹിച്ച് ക്രിസ്തുമതാദർശങ്ങളിൽ ആകൃഷ്ടരായി ആ മതം സ്വീകരിച്ചവർക്ക് അവിടെയും ഹിന്ദുമതത്തിലേതിന് സമാനമായ വിവേചനങ്ങൾ സഹിക്കേണ്ടിവന്നു എന്നതാണ് ഇക്കൂട്ടരുടെ വിമർശനം.
പരിവർത്തിത ക്രൈസ്തവർ, അവശക്രൈസ്തവർ, മാർഗ്ഗവാസി, ജാതിപ്പേര് കൂട്ടിയുള്ള ക്രിസ്താനികൾ എന്നിങ്ങനെ വിവിധ പേരുകളിലാണ് ക്രിസ്തു മതത്തിലേക്ക് മതം മാറിയ ഈ വിഭാഗങ്ങൾ പൊതുവെ അറിയപെടുന്നത്.
പറയ പുലയ തുടങ്ങി അയിത്ത ജാതിക്കാർക്ക് ക്രിസ്തു മതത്തിലേക്ക് പരിവർത്തനം ചെയ്‌താൽ അവരുടെ അയിത്തം പോകുമെന്ന് വിശ്വസിച്ചാണ് ഇവർ മതംമാറിയത്.
അവലംബം ↑ http://www.dalitchristians.com/Html/history.htm%5Bപ്രവർത്തിക്കാത്ത+കണ്ണി%5D ↑ http://www.wsj.com/articles/SB119014428899931394
ദവാർ ബക്ഷ്
1627-1628 വരെയുള്ള ഒരു വർഷത്തെ ചെറിയ കാലയളവിൽ മുഗൾ സാമ്രാജ്യത്തിന്റെ ഭരണാധികാരിയായിരുന്നു ദവാർ ബക്ഷ് ( പേർഷ്യൻ : داور بخش ).
"ദൈവം നൽകിയവൻ" എന്നാണ് പേര് അർത്ഥമാക്കുന്നത്.
തന്റെ  മുത്തച്ഛൻ ജഹാംഗീറിന്റെ മരണശേഷമാണ് ദവാർ ബക്ഷ് മുഗൾ ഭരണം കൈയ്യാളിയത്.
1622 ൽ ഷാജഹാനാൽ വധിക്കപ്പെട്ട ജഹാംഗീറിന്റെ മൂത്തമകൻ ഖുസുരു രാജകുമാരന്റെ മകനായിരുന്നു ദാവർ.
"ബുലാക്കി" (മൂക്കുത്തി എന്നർഥം) എന്ന് വിളിപ്പേരുള്ള ദാവറിനെ തുടക്കത്തിൽ ദഖിന്റെ ദിവാൻ ആയും പിന്നീട് ഗുജറാത്ത് ഗവർണറായും 1622 ൽ ജഹാംഗീർ നിയോഗിച്ചു.
ഈ സമയത്ത് പതിനഞ്ച് വയസ്സ് മാത്രം പ്രായമുള്ളതിനാൽ രാജകുമാരനെ തന്റെ മുത്തച്ഛനായ മിർസ അസീസ് കോകയുടെ സംരക്ഷണയിൽ ഏർപ്പെടുത്തി.
ജഹാംഗീറിന്റെ മരണശേഷം, മുഗൾ സിംഹാസനം പിടിച്ചെടുക്കാനുള്ള രാഷ്ട്രീയ കളിയിൽ ദവാർ ഒരു കരു ആയി.
ഷഹരിയാർ മുഗൾ ചക്രവർത്തിയാകണമെന്ന് ആഗ്രഹിച്ച നൂർജഹാൻ രാജ്ഞിയുടെ നീക്കങ്ങളെ പ്രതിരോധിക്കാനുള്ള ഒരു താത്ക്കാലിക ക്രമീകരണമായാണ് അസഫ് ഖാൻ അദ്ദേഹത്തെ മുഗൾ ചക്രവർത്തിയായി പ്രഖ്യാപിച്ചത്.
ദാവറിന്റെ മരണം
ജഹാംഗീറിന്റെ മരണശേഷം, ഷാജഹാന്റെ പ്രവേശനം ഉറപ്പാക്കാനായി, നൂർ ജെഹാന്റെ സഹോദരൻ ആസാഫ് ഖാൻ, ദാവർ ബക്ഷിനെ തടവിൽ നിന്ന് പുറത്താക്കി, രാജാവായി പ്രഖ്യാപിച്ച് ലാഹോറിലേക്ക് അയച്ചു.
എന്നാൽ നഹർ ജഹാൻ ജഹാംഗീറിന്റെ ഇളയ മകൻ ഷഹരിയാർ ചക്രവർത്തിയാകുന്നതിനാണ് അനുകൂലിച്ചത്.
ലാഹോറിനടുത്ത് രണ്ട് സേനയും ഏറ്റുമുട്ടി.
യുദ്ധത്തിൽ പരാജയപ്പെട്ട ഷഹ്‌യാർ കോട്ടയിലേക്ക് ഓടിപ്പോയി, പിറ്റേന്ന് രാവിലെ ദാവർ ബക്ഷിനു മുന്നിൽ അദ്ദേഹത്തെ തടവിലാക്കി.
1627 ഡിസംബർ 30 ന് ഷാജഹാനെ ലാഹോറിൽ വച്ച് ചക്രവർത്തിയായി പ്രഖ്യാപിച്ചു.
1628 ജനുവരി 16 ന്   അദ്ദേഹത്തിന്റെ ഉത്തരവനുസരിച്ച്, ദാവർ, സഹോദരൻ ഗർഷാസ്പ്, ഷെഹരിയാർ, തഹ്മുരസ്, ഹൊശ്നാഗ് എന്നിവർ വധിക്കപ്പെട്ടു.
എന്നിരുന്നാലും, ദാവർ ഈ വിധി ഒഴിവാക്കാനും പേർഷ്യയിലേക്ക് രക്ഷപ്പെടാനും ശ്രമിച്ചതായി ചില അഭിപ്രായങ്ങളുണ്ട്.
വംശപരമ്പര അവലംമ്പങ്ങൾ ↑ 1 2 Waldemar Hansen, The Peacock Throne: The Drama of Mogul India (1986), p.85-6 ↑ Khusrau Archived 2017-01-02 at the Wayback Machine .
Tuzk-e-Jahangiri , The Memoirs of Jahangir (Rogers), Volume 2, chpt.
52 ".
↑ ↑ ↑ Dr S. B. Rajyagor, Gujarat State Gazetteers: Ahmadabad District Gazetteer (1984), p. 89 ↑ Taylor, G.P.(1907).
ദശകുമാരചരിതം ഇംഗ്ലീഷ് വിലാസം https://ml.wikipedia.org/wiki/Dasakumaracharitham
സംസ്കൃത ഗദ്യകാവ്യമാണ് ദശകുമാരചരിതം .
ദണ്ഡിയാണ് (7-ആം ശതകം) ദശകുമാരചരിതത്തിന്റെ രചയിതാവ് .
സംസ്കൃത ഗദ്യവിഭാഗത്തിൽ സുബന്ധുവിന്റെ വാസവദത്ത, ബാണഭട്ടന്റെ കാദംബരി, ഹർഷചരിതം എന്നിവയാണ് ഉപലബ്ധമായ മറ്റു പ്രധാന കൃതികൾ.
ദണ്ഡിയുടെ പൂർവികർ ഗുജറാത്തിൽനിന്ന് ദക്ഷിണദേശത്തെ പല്ലവ രാജധാനിയായ കാഞ്ചിയിൽ എത്തിയവരാണ്.
മഹേന്ദ്രവിക്രമപല്ലവന്റെ പിൻഗാമികളായ പരമേശ്വരവർമൻ ഒന്നാമൻ, നരസിംഹവർമൻ രണ്ടാമൻ എന്നിവരുടെ ആസ്ഥാനപണ്ഡിതനായിരുന്നു ദണ്ഡി. 'ത്രയോ ദണ്ഡിപ്രബന്ധാഃ' എന്ന ചൊല്ലനുസരിച്ച് ദണ്ഡി മൂന്ന് കൃതികൾ രചിച്ചിട്ടുള്ളതായി പറയപ്പെടുന്നു.
കാവ്യാദർശം, ഛന്ദോവിചിതി, ദശകുമാരചരിതം എന്നിവയാണ് അവ.
ദശകുമാരചരിതം പേര് സൂചിപ്പിക്കുന്നതുപോലെ രാജഹംസ മഹാരാജാവിന്റെയും മന്ത്രിമാരുടെയും മക്കളായ പത്ത് കുമാരന്മാരുടെ കഥകളാണ്.
ദശകുമാരചരിതം പൂർണരൂപത്തിൽ ലഭിച്ചിട്ടില്ല.
തന്മൂലം ഗ്രന്ഥത്തിന്റെ മുമ്പും പിമ്പുമായി പൂർവപീഠികയും ഉത്തരപീഠികയും ചേർത്ത രൂപത്തിലാണ്.
അവ പില്ക്കാലത്ത് എഴുതിച്ചേർത്തതാകാനാണ് സാധ്യത.
അവന്തിസുന്ദരീകഥ എന്ന പേരിൽ പ്രസിദ്ധമായ കഥയുടെ സംഗൃഹീതരൂപമാണ് ദശകുമാരചരിതം എന്നും പണ്ഡിതന്മാർ അഭിപ്രായപ്പെടുന്നു.
മാളവരാജാവുമായുണ്ടായ യുദ്ധത്തിൽ പരിക്കേറ്റ് വനത്തിൽ വസിക്കുന്ന രാജാവിന് വസുമതിയെന്ന രാജ്ഞിയിൽ രാജവാഹനനെന്ന പുത്രൻ ജനിക്കുന്നു.
മന്ത്രിമാരായ സുമതി, സുമന്ത്രൻ, സുമിത്രൻ, സുശ്രുതൻ എന്നിവർക്കും യഥാക്രമം പ്രമതി, മിത്രഗുപ്തൻ, മന്ത്രഗുപ്തൻ, വിശ്രുതൻ എന്നീ കുമാരന്മാർ ജനിച്ചു.
കൂടാതെ രാജഹംസന്റെ സുഹൃത്തും മിഥിലയിലെ രാജാവുമായ പ്രഹാരവർമന്റെ പുത്രന്മാരായ അപഹാരവർമൻ, ഉപഹാരവർമൻ എന്നിവരും രത്നോദ്ഭവൻ, കാമപാലൻ, സത്യവർമൻ എന്നിവരുടെ പുത്രന്മാരായ പുഷ്പോദ്ഭവനും അർഥപാലനും സോമദത്തനും ആണ് പത്ത് കുമാരന്മാർ.
വാമദേവമഹർഷിയുടെ നിർദ്ദേശാനുസാരം ഈ പത്ത് കുമാരന്മാരും ദിഗ്വിജയത്തിനു പുറപ്പെടുന്നു.
പാതാളവിജയത്തിനായി കൂട്ടുകാരെ വിട്ടുപോയ രാജവാഹനൻ കർത്തവ്യനിർവഹണത്തിനുശേഷം തിരിച്ചെത്തുമ്പോഴേക്കും മറ്റ് ഒമ്പത് കുമാരന്മാരും അദ്ദേഹത്തെ തിരഞ്ഞ് ഓരോ ദിക്കിലേക്കു പോയിക്കഴിഞ്ഞിരുന്നു.
നടന്നലഞ്ഞ് ഉജ്ജയിനിയിലെത്തിയ രാജവാഹനൻ സുഹൃത്തുക്കളായ സോമദത്തനെയും പുഷ്പോദ്ഭവനെയും കണ്ടെത്തി.
അവരുടെ കഥകൾ കേട്ട് ഉജ്ജയിനിയിൽത്തന്നെ താമസവും തുടങ്ങി.
രാജവാഹനൻ പിതാവിന്റെ ശത്രുവായ മാനസാരന്റെ പുത്രിയും അതീവസുന്ദരിയുമായ അവന്തിസുന്ദരിയിൽ അനുരക്തനാകുന്നു.
ഒരു ഇന്ദ്രജാലക്കാരന്റെ സഹായത്തോടെ അവന്തിസുന്ദരിയെ സ്വന്തമാക്കി.
മാനസാരന്റെ സഹോദരീപുത്രനായ ചണ്ഡവർമൻ രാജവാഹനനെ തടവിലാക്കി ആനയെക്കൊണ്ട് ചവിട്ടിക്കൊല്ലിക്കാൻ തുടങ്ങുമ്പോൾ രാജവാഹനനെ ബന്ധിച്ചിരുന്ന വെള്ളിച്ചങ്ങല സ്വയമേവ അഴിഞ്ഞുവീണ് രാജവാഹനൻ രക്ഷപെടുന്നു.
അതിനിടയിൽ അപഹാരവർമനെന്ന തോഴൻ ചണ്ഡവർമനെ കൊന്ന് സുഹൃത്തിനെ രക്ഷിക്കാൻ എത്തിയിരുന്നു.
തുടർന്ന് എല്ലാ സുഹൃത്തുക്കളും ഒത്തുചേരുന്നു.
അപഹാരവർമൻ, ഉപഹാരവർമൻ, അർഥപാലൻ, പ്രമതി, മിത്രഗുപ്തൻ, മന്ത്രഗുപ്തൻ, വിശ്രുതൻ എന്നിവരും സ്വന്തം സാഹസകഥകൾ വർണിക്കുന്നു.
പിതാവായ രാജഹംസന്റെ നിർദ്ദേശാനുസാരം രാജവാഹനൻ മാളവദേശം കീഴടക്കുകയും പുഷ്പപുരത്തിന്റെയും ഉജ്ജയിനിയുടെയും അധികാരമേല്ക്കുകയും ചെയ്യുന്നു.
മറ്റു കുമാരന്മാരും ഓരോ നാടിന്റെ ആധിപത്യം ഏറ്റെടുക്കുന്നു.
ഈ കഥയിൽ ജീവിതത്തിന്റെ നാനാ തുറകളിൽപ്പെട്ട ഒട്ടനവധി കഥാപാത്രങ്ങൾ രംഗത്തു വരുന്നുണ്ട്.
കന്യാഹരണം, രാജ്യവിപ്ളവം, ആഭിചാരം, ഗണികാവൃത്തി മുതലായവയുടെ ചിത്രീകരണത്തിലൂടെ പ്രാചീനഭാരതത്തിലെ യഥാർഥജീവിതം ദശകുമാരചരിതം അനാവരണം ചെയ്യുന്നു.
വിധിക്കും ഈശ്വരഹിതത്തിനും പരമപ്രാധാന്യം നല്കുന്നതാണ് ദണ്ഡിയുടെ ജീവിതദർശനം.
യാദൃച്ഛിക സംഭവങ്ങളിൽ കഥ വളരുകയും വിസ്മയകരമായ രീതിയിൽ പുരോഗമിക്കുകയും ചെയ്യുന്നു.
ദശകുമാരചരിതം ഡൽഹിയിൽനിന്ന് മുൻഷീ റാം മനോഹർ ലാൽ പബ്ലിഷേഴ്സ് 1982-ൽ പ്രസിദ്ധീകരിച്ചിട്ടുണ്ട്.
മുണ്ടൂർ സുകുമാരൻ രചിച്ച മലയാള കൃതി കേരള സാഹിത്യ അക്കാദമി 1980-ൽ പ്രസിദ്ധീകരിച്ചു.
അവലംബം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ദശകുമാരചരിതം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ദളവാകുളം കൂട്ടക്കൊല വൈക്കം മാഹാദേവക്ഷേത്രം ഈ ഫലകം കേരള നവോത്ഥാനത്തെ വിവരിക്കുന്നു കേരള നവോത്ഥാനം ചരിത്രം
കോട്ടയം ജില്ലയിലെ വൈക്കം താലുക്കിലെ വൈക്കം മഹാദേവ ക്ഷേത്രത്തിന്റെ കിഴക്കേ നടയിലായിരുന്നു ദളവാക്കുളം സ്ഥിതി ചെയ്തിരുന്നത്.
നമ്പൂതിരിമാരല്ലാത്ത സവർണ്ണ ജനതക്കായി രാമയ്യൻദളവ 1754-ൽ കുത്തിച്ച  കുളം പിന്നീട് ദളവാക്കുളമായി അറിയപ്പെട്ടത് ഇന്ന് അവിടെ വൈക്കം ബസ് സ്റ്റാന്റ് പ്രവർത്തിക്കുന്നു.
അയിത്തം , തീണ്ടൽ , എന്നീ അനാചാരങ്ങളും സാമൂഹിക ഉച്ച നീചത്വങ്ങളും നിലനിന്നിരുന്ന ആ കാലഘട്ടത്തിൽ; നമ്പൂതിരി , ക്ഷത്രിയർ , നായന്മാർ , നസ്രാണികൾ , ഈഴവർ , പുലയർ , പാണർ തുടങ്ങിയവർ ക്രമം പോലെ താഴോട്ട് തൊട്ടുകൂടായ്മ വച്ചു പുലർത്തിയിരുന്നു.
തീണ്ടൽ എന്ന ഒരു നിശ്ചിത ദൂരത്തിനടുത്ത് വരാനിടയായാൽ കീഴ്ജാതിക്കാരെ മർദ്ദിക്കാനും ശിക്ഷിക്കാനും മേൽജാതിക്കാർക്ക്‌ അവകാശമുണ്ടായിരുന്നു.
ചില വഴികളിൽ ഈഴവർക്ക് പ്രവേശിക്കാമായിരുന്നെങ്കിലും അതിൽ താഴെയുള്ളവർക്ക് പ്രവേശനം നിഷേധിക്കപ്പെട്ടിരുന്നു.
ഇത്തരം വഴികളിൽ ഈഴവർക്കും സവർണ്ണരായവർ പോകുമ്പോൾ വഴിമാറിക്കൊടുക്കേണ്ടി വന്നിരുന്നു.
സവർണ്ണക്ഷേത്രങ്ങൾക്കു മുന്നിലൂടെയുള്ള വീഥികളിലാകട്ടെ ഈഴവരേയും വിലക്കിയിരുന്നു.
ഇതിനെതിരായി ഈഴവസമൂഹത്തിലും മറ്റ് അധഃകൃത സമൂഹങ്ങളെന്ന് തരംതാഴ്തിയിരുന്നവർക്കിടയിലും പ്രതിഷേധങ്ങൾ ഉയർന്നിരുന്നുവെങ്കിലും അവക്ക് സംഘടിതസമരത്തിന്റെ ആക്കം ലഭിച്ചിരുന്നില്ല.
വൈക്കം ക്ഷേത്രം
കേരളത്തിലേ ഏറ്റവും പ്രസിദ്ധമായ ക്ഷേത്രങ്ങളിൽ ഒന്നാണ് വൈക്കം മഹാദേവക്ഷേത്രം.
ഇന്ത്യ ഒട്ടുക്കുള്ള 108 ശിവാലയങ്ങളിൽ ഒന്നായി അറിയപ്പെടുന്നേ ക്ഷേത്രം നിർമ്മിച്ചത് പരശുരാമനാണെന്നാണ് ഹൈന്ദവവിശ്വാസം.
വൈക്കത്ത് അമ്പലത്തിനുള്ളിലെ പനച്ചിക്കൽ കാവും ബുദ്ധവിഹാരവും സംഘാരാമവും ആയിരുന്നുവെന്നും,
വട്ടങ്ങളും മുക്കാൽ വട്ടങ്ങൾ എന്ന ഗജപൃഷ്ഠ വാസ്തുശൈലിയും ബുദ്ധ സംഘ കാലഘട്ടങ്ങളുടെ പ്രതീകങ്ങൾ ആണ് എന്നും അഭിപ്രായമുണ്ട്..
ക്ഷേത്രത്തിലെ വട്ട ശ്രീകോവിൽ മഹാസ്തൂപ വസ്തു ശില്പത്തിന്റെ പരിണാമമാണ് എന്ന് പറയാം.
കാലക്രമേണ ക്ഷേത്രം ബ്രഹ്മണ മേൽക്കോയ്മയിൽ വരികയും ബൌദ്ധരുടെ സ്തൂപ പ്രതിഷ്ഠ നശിപ്പിച്ചു ലിംഗ പ്രതിഷ്ഠ സ്ഥാപിക്കുകയും ചെയ്തതായും ബുദ്ധ മത വിശ്വാസികളെ അവർണർ എന്ന് വിളിച്ചു ക്ഷേത്രത്തിൽ നിന്ന് ആട്ടിയകറ്റിയതായും ക്ഷേത്രവഴികൾ അവർക്ക് നിഷിദ്ധം ആക്കപ്പെട്ടതായും  അവകാശവാദങ്ങളുണ്ട്.
എന്തുതന്നെയായാലും അതിപ്രശസ്തമായ  വൈക്കം സത്യാഗ്രഹം നടക്കുന്നതുവരെ ക്ഷേത്രത്തിലും, ചുറ്റുമുള്ള വഴികളിലും അവർണ്ണർക്ക് പ്രവേശനം നിഷേധിക്കപ്പെട്ടിരുന്നുവെന്നത് ചരിത്രസത്യമാണ്.
ചരിത്രസാധുത
എന്നാൽ ദളവാക്കുളം കൂട്ടക്കൊലക്ക് എന്തെങ്കിലും തരത്തിലുള്ള ചരിത്ര സാധുതയുള്ളതിന് തെളിവുകൾ നിലവിലില്ല.
ദളവാക്കുളം കൂട്ടക്കൊലയെ പറ്റി പരാമർശിക്കുന്ന പുസ്തകങ്ങളിലൊന്നും( ദളിത്ബന്ധുവിൻ്റെത് അടക്കം) വ്യക്തവും ആധികാരികതയുള്ളതുമായ അവലംബം നൽകാൻ എഴുത്തുകാർക്ക് സാധിച്ചിട്ടുള്ളതായും കാണുന്നില്ല.
ഇപ്രകാരമുള്ള സംഭവത്തെപ്പറ്റി തിരുവിതാംകൂർ സ്റ്റേറ്റ് രേഖകളിലോ, ബ്രിട്ടീഷ് റസിഡൻ്റിൻ്റെ റിപ്പോർട്ടുകളിലോ പരാമർശങ്ങൾ കണ്ടെത്താൻ കഴിഞ്ഞിട്ടില്ല.
കൂട്ടക്കൊലക്ക് നേതൃത്വം കൊടുത്തതായി ആരോപിക്കപ്പെടുന്ന വേലുത്തമ്പി ദളവ ബ്രിട്ടീഷ് റെഡിഡൻ്റുമായി കടുത്ത വൈരം വച്ചുപുലർത്തിയിരുന്നിട്ടുപോലും ഇതുപോലെയുള്ള ഒരു സംഭവത്തെപ്പറ്റിയും അദ്ദേഹം ഈസ്റ്റ് ഇന്ത്യ കമ്പനി സർക്കാരിന് വിവരം കൊടുക്കുകയോ, രേഖപ്പെടുത്തുകയോ, സംഭവത്തെ അപലപിക്കുകയോ ചെയ്തിട്ടില്ലയെന്നതും ശ്രദ്ധേയമാണ്.
വളരെ വർഷങ്ങൾക്കു മുൻപ് ശക്തമായ സാന്നിധ്യം ഉണ്ടായിരുന്നു എന്നത് മാറ്റി നിർത്തിയാൽ സംഭവം നടന്നുവെന്ന് പറയപ്പെടുന്ന സമയത്ത് ബുദ്ധമതത്തിന് കേരളത്തിൽ ഏതെങ്കിലും തരത്തിലുള്ള സ്വാധീനമുണ്ടായിരുന്നില്ലെന്നതും ഇതിനോട് കൂട്ടിവായിക്കപ്പെടേണ്ട ഒന്നാണ്.
ദളവാക്കുളം സംഭവം പരാമർശിക്കുന്നതായി പറയപ്പെടുന്ന പ്രദേശികമായി പ്രചാരത്തിലുണ്ടായിരുന്ന ഒരു പടപ്പാട്ടിനെ അടിസ്ഥാനപ്പെടുത്തിയാണ് പല ഗ്രന്ഥകാരന്മാരും സംഭവത്തിൻ്റെ സാധുത സമർത്ഥിക്കാൻ ശ്രമിക്കാറുള്ളത്.
എന്നാൽ കൂട്ടക്കൊലയല്ല, മറിച്ച് അത് നടന്നുവെന്ന് പറയപ്പെടുന്ന സമയത്തിനും വളരെ മുൻപ് നടന്ന, ക്ഷേത്രാചാരങ്ങളെപ്പറ്റി നായർ-ഈഴവ സമുദായക്കാർ തമ്മിലുണ്ടായ ഒരു തർക്കവും അതിനെത്തുടർന്നുണ്ടായ സായുധലഹളയുമാണ് ഈ പാട്ടിൻ്റെ പ്രതിപാദ്യവിഷയമെന്നും അഭിപ്രായമുണ്ട്.
പൂർണ്ണരൂപത്തിൽ ഇന്ന് ലഭ്യമല്ലാത്ത ഈ പാട്ടിൻ്റെ ശേഷിക്കുന്ന വരികളിൽ കാണാവുന്ന ലഹളയിൽ പങ്കെടുത്ത ഈഴവപ്പോരാളികളുടെ വർണ്ണനകളും ഈ അഭിപ്രായത്തിനെ ഭാഗികമായെങ്കിലും സാധൂകരിക്കുന്നതാണ്.
ദളിത് ബുദ്ധമത പ്രസ്ഥാനം ഇംഗ്ലീഷ് വിലാസം https://ml.wikipedia.org/wiki/Dalit_Buddhist_movement
ദളിത് ബുദ്ധമത പ്രസ്ഥാനം ( നവബുദ്ധമതം എന്നും നവയാന എന്നും അറയപെടുന്നു) ഇരുപതാം നൂറ്റാണ്ടിൽ ഇന്ത്യയിൽ രൂപികൃതമായ ഒരു ബുദ്ധമത പുനരുദ്ധാരണ പ്രസ്ഥാനമാക്കുന്നു.
ജാതിവ്യവസ്താതിഷ്ടിതമായ ഹിന്ദു സാമൂഹിക വ്യവസ്ഥിതി ത്യജിക്കുകയും സമത്വാതിഷ്ടിതമായ ബുദ്ധമതം സ്വീകരിക്കുവാനും ദളിത് ജനതയോടുള്ള ബി.ആർ. അംബേദ്കറുടെ ആഹ്വാനതെ  ദളിത് ബുദ്ധമത പ്രസ്ഥാനത്തിന്റെ ശക്തമായ പ്രചാരത്തിന്റെ തുടക്കമായി ദർശിക്കുകാനാക്കും.
അംബേദ്ക്കർ ഡോ.ബീ ആർ അംബേദ്ക്കർ ബുദ്ധമതം സ്വീകരിച്ച ദീക്ഷാഭൂമിയിൽ സ്തൂപം, നാഗ്‌പൂർ ( മഹാരാഷ്ട്ര )
1935ൽ ഹിന്ദുവായി മരിക്കുകയില്ല എന്ന് ഡോ.ബീ ആർ അംബേദ്ക്കർ പ്രഖ്യാപിക്കുകയും, പിന്നീട്  അനുയോജ്യമായ  മതം  തിരഞ്ഞെടുക്കുന്നതിന്  പല മതഗ്രന്ഥങ്ങളേയും  വീക്ഷണങ്ങളേയും കുറിചു  വിശക്കലനങ്ങൾ നടതുക്കയും ചെയ്യ്തു.
ഹിന്ദുക്കൾ അടക്കം പല മതവിഭാഗങ്ങളുടെ നേതാക്കൾ ആത്മീയാചാര്യരും അദ്ദേഹതെ സന്ദർശിക്കയും തങ്ങളുടെ മതതെ കുറുച്ച്  അംബേദ്ക്കറുമായി ചർച്ചകൾ നടത്തി.
1956 ഒക്ടോബർ 14നെ അംബേദ്ക്കർ നാഗ്‌പൂർ ( മഹാരാഷ്ട്ര ) ദീക്ഷാഭൂമിയിൽ ബുദ്ധമതം സ്വീകരിച്ചു.
അന്നു അവിടെ കൂടിയിരുന്ന് അദ്ദേഹത്തിന്റെ 380,000 അനുയായികൾ അംബേദ്ക്കറോടൊപ്പം  ബുദ്ധമതം  സ്വീകരിച്ചും.
തത്വസംഹിത
ഈ പ്രസ്ഥാനതിന്റെ ബുദ്ധമത വീക്ഷണങ്ങൾ മറ്റു ബുദ്ധമത വിഭാഗങ്ങളിൽ നിന്ന് പല വിഷയങ്ങളിൽ വ്യത്യസ്തത പുലർതുന്നു.
തെരാവാദ , മഹായാനം , വജ്രയാനം എന്നീ ചിന്താപദ്ധതികൾ പൂർണമായി സ്വീകരിക്കാതെ നവായാന എന്ന ആധുനിക്ക ജ്ഞനോദയതിൽ അതിഷ്ഠിതമായ ഒരു തത്ത്വസംഹിത രൂപീകരിക്കാൻ ദളിത് ബുദ്ധമത പ്രസ്ഥാനം ശ്രമിക്കുന്നു.
ഗൗതമബുദ്ധനെ ഒരു സാമൂഹിക രാഷ്ട്രീയ പരിഷ്ക്രിതവായി കാണുകയും, കർമ സിദ്ധാന്തം (മറ്റ് അബേദ്കർ അനുയായിക്കളെ പോലെ) തിരസ്ക്കരിക്കുകയും  ചെയ്യുന്നു.
ദളിത് ഹ്യൂമൻ റൈറ്റ്സ് മൂവ്മെന്റ് ഇംഗ്ലീഷ് വിലാസം https://ml.wikipedia.org/wiki/Dalith_Human_Rights_Movement
കേരളത്തിലെ ദളിതർക്കിടയിൽ പ്രവത്തിക്കുന്ന ഒരു സാമൂഹിക മനുഷ്യാവകാശ സംഘടനയാണ് ദളിത് ഹ്യൂമൻ റൈറ്റ്സ് മൂവ്മെന്റ് അഥവാ ഡി.എച്ച്.ആർ.എം .